Рось (жылы гарадок)

Рось — жылы гарадок, узведзены для ваеннаслужачых у г.п. Рось Ваўкавыскага раёна Гродзенскай вобласці. Пабудаваны ў 1992—1997, архітэктары Г. І. Белікаў, У. М. Еўдакімаў, В. К. Карунас, Ю. М. Малевіч, А. І. Нічкасаў, А. С. Пархута, У. Б. Праабражэнскі, У. М. Тарноўскі. У 1998 годзе аўтарскі калектыў удастроены Дзяржаўнай прэміі Беларусі.

Разлічаны на 3,5 тыс. жыхароў. Пры стварэнні гарадка ўпершыню на Беларусі выкарыстаны прыём фарміравання пешаходнай вуліцы, якая ўключае ўсе неабходныя для жыхароў зоны сацыяльнага абслугоўвання: выхавання, адукацыі, аздараўлення, адпачынку, гандлёвых, бытавых і медыцынскіх паслуг. У цэнтральнай частцы размешчаны грамадска-адукацыйны цэнтр, вакол яго — пешаходныя алеі, на якія раскрыты паўзамкнёныя дворыкі 2—3-павярховых жылых дамоў, злучаныя паміж сабой анфіладай. Побач з цэнтральным уваходам пастаўлены гандлёвыя будынкі. Месцы для аўтатранспарту і стаянак размяшчаюцца па знешнім перыметры гарадка. Каля жылога гарадка пабудаваны бальнічны комплекс.

 Літаратура 

Катэгорыя:Мікрараёны
Катэгорыя:1997 год у Беларусі
Катэгорыя:З’явіліся ў 1997 годзе
Катэгорыя:Будынкі і збудаванні Генадзя  Белікава
Катэгорыя:Будынкі і збудаванні Уладзіміра Еўдакімава
Катэгорыя:Будынкі і збудаванні Васіля Карунаса
Катэгорыя:Будынкі і збудаванні Юрыя Малевіча
Катэгорыя:Будынкі і збудаванні Анатоля Нічкасава
Катэгорыя:Будынкі і збудаванні Анатоля Пархуты
Катэгорыя:Будынкі і збудаванні Уладзіміра Праабражэнскага
Катэгорыя:Будынкі і збудаванні Уладзіміра Тарноўскага
Катэгорыя:Рось